**«Салықтық тіркеу талаптарының сақталуын мониторингтеуге байланысты мемлекеттік кірістер органының шешімдері нысандарын бекіту туралы» Қазақстан Республикасы Қаржы министрінің бұйрық жобасын қабылдаудың ықтимал қоғамдық-саяси, құқықтық, ақпараттық және өзге де салдарын**

**БАҒАЛАУ**

(бұдан әрі – Жоба)

**1. Қоғамдық-саяси салдарын бағалау:**

Жоба азаматтардың конституциялық құқықтары мен бостандықтарын бұзбайды және салықтық әкімшілендірудің ашықтығын арттыруға бағытталған. Жобаға қоса берілген қосымшалар тек заңды тұлғалар мен жеке кәсіпкерлерге қатысты, олар салық органында тіркеу есебіне қоюға жатады.

Жобаның қабылдануы қоғамда әлеуметтік шиеленіс пен наразылық туғызбайды. Жоба адал емес нарық қатысушыларына қарсы күреске бағытталған, бұл мемлекеттік институттарға деген сенімді арттырады және әділ бәсекелестікке ықпал етеді.

Жоба салық органында тіркеу есебіне қою арқылы іскерлік ахуалды жақсартуға ықпал етеді. Бұл адал салық төлеушілер үшін, әсіресе, бизнесті жүргізуге тең жағдай жасайды.

**2. Құқықтық салдарды бағалау:**

Жоба Қазақстан Республикасының Салық кодексінің (бұдан әрі – Салық кодексі) 49-бабының 4-тармағын іске асыру мақсатында әзірленді. Жоба Қазақстан Республикасының Конституциясына және қолданыстағы өзге де нормативтік құқықтық актілеріне қайшы келмейді.Ұсынылып отырған реттеу қажетті және негізделген болып табылады, себебі ол салықтық тіркеу талаптарының сақталуын мониторингілеуге байланысты мемлекеттік кірістер органдарының шешімдерінің нысандарын бекітеді:

мемлекеттік кірістер органында тіркеу есебіне қою туралы хабарлама;

мемлекеттік кірістер органында тіркеу есебіне қою туралы хабарламаны орындалмаған деп тану туралы шешім.

Жоба салық төлеушілер үшін жаңа міндеттер немесе шектеулер енгізбейді, тек қана Салық кодексінде көзделген процесті реттейді. Осылайша, Жоба субъектілердің құқықтық жағдайын нашарлатпайды, керісінше, оларды салық органында тіркеу есебіне қою рәсімдерін нақты түсінуді қамтамасыз етеді.

**3. Ақпараттық салдарды бағалау:**

Жоба бойынша ақпараттық салдар орташа деңгейде бағаланады, өйткені Жоба 2026 жылдан бастап Салық кодексінде көзделген салықтық тіркеу талаптарының сақталуын мониторингілеуге байланысты мемлекеттік кірістер органдарының шешімдерінің нысандарын бекітуді реттейді. Жобаның нормаларын іске асыру салықтық тіркеу талаптарының сақталуын мониторингілеуге байланысты мемлекеттік кірістер органдарының шешімдерінің нысандарын бекіту болып табылады.

Сонымен қатар, Мемлекеттік кірістер комитеті Төрағасының 2025 жылғы 11 маусымдағы бекітілген Медиа-жоспарына сәйкес, 2025 жылдың екінші жартыжылдығына баспасөз конференцияларын, бұқаралық ақпарат құралдары үшін сұхбаттарды, әлеуметтік желілерде тікелей эфирлерді, egov.kz алаңында интернет-конференцияларды, сондай-ақ баспасөз релиздерін жариялау жоспарланған.

**4. Өзге де салдарды бағалау:**

Шешімдердің нысандарын бекіту мемлекеттік кірістер органдары актілерін бірыңғай нысан бойынша жолдауды қамтамасыз етеді.

**Қазақстан Республикасының**

**Қаржы** министрі **М. Такиев**